**INDOKOLÁS**

**Általános indokolás**

A belügyminiszter pályázatot hirdetett a Magyarország 2020. évi központi költségvetéséről szóló 2019. évi LXXI. törvény 3. melléklet I.8. pont szerinti ”A települési önkormányzatok szociális célú tüzelőanyag vásárlásához kapcsolódó támogatására” jogcím szerinti települési önkormányzatok részére. A pályázatot Szenyér Község Önkormányzat Képviselő-testülete megtárgyalta, a támogatási igényt benyújtotta. Tekintettel arra, hogy a pályázati igény benyújtásával együtt tárgyalt, a szociális célú tűzifa kiosztására vonatkozó önkormányzati rendeletben az igénylési jogosultság az indokoltnál alacsonyabb mértékben került meghatározásra, ezen összeghatár módosítása indokolt.

A 478/2020. (XI.3.) Korm.rendelet 1.§-ában kihirdetett veszélyhelyzetre tekintettel és ennek okán a 2011. évi CXXXVIII tv. 46. §. (4) bekezdésében kapott felhatalmazás alapján a polgármester rendeletet módosíthat a veszélyhelyzettel összefüggésben, mert a felhívott jogszabályok szerint a képviselő-testület rendeletalkotási hatáskörében, feladatkörében eljárva a polgármester intézkedhet.

**Részletes indokolás**

1. §-hoz

Tekintettel arra, hogy Szenyér Község Önkormányzat területén élő háztartások jelentős részében az egy főre jutó jövedelem meghaladja a nyugdíjminimum 150% és ezáltal pályázati igényt nem nyújthatnak be, ezen határ emelésére van szükség.

1. §-hoz

Mivel a képviselő-testület a korábbi években is december hónap végéig elbírálta és kiszállította a megítélt szociális tűzifa mennyiséget, a rendelet hatálybalépése 2020. november 6. napján indokolt.

Szenyér, 2020. november 2.

Bors András

jegyző